HR
L 160/30
Službeni list Europske unije
15.6.2022.
PROVEDBENA UREDBA KOMISIJE (EU) 2022/925 оd 14. lipnja 2022. o izmjeni Priloga Provedbenoj uredbi (EU) 2018/1882 u pogledu bolesti akvatičnih životinja s popisa te u pogledu popisa vrsta i skupina vrsta koje predstavljaju znatan rizik za širenje tih bolesti s popisa (Tekst značajan za EGP)
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu (EU) 2016/429 Europskog parlamenta i Vijeća od 9. ožujka 2016. o prenosivim bolestima životinja te o izmjeni i stavljanju izvan snage određenih akata u području zdravlja životinja („Zakon o zdravlju životinja”) (1), a posebno njezin članak 8. stavak 2., članak 8. stavak 3. točku (a) te članak 8. stavak 4. točku (b),
budući da:
(1)
Uredbom (EU) 2016/429 utvrđena su pravila o sprečavanju i kontroli bolesti koje su prenosive na životinje ili ljude, uključujući pravila za utvrđivanje prioriteta i kategorizaciju bolesti s popisa koje izazivaju zabrinutost na razini Unije.
Ta pravila za sprečavanje i kontrolu bolesti s popisa primjenjuju se na vrste i skupine vrsta koje mogu prenositi bolesti s popisa jer su podložne tim bolestima ili djeluju kao vektori.
Te vrste i skupine vrsta navedene su u tablici u Prilogu Provedbenoj uredbi Komisije (EU) 2018/1882 (2) u skladu s kriterijima utvrđenima u članku 8. stavku 2.
Uredbe (EU) 2016/429.
Osim toga, Provedbenom uredbom (EU) 2018/1882 razvrstane su u kategorije bolesti A, B, C, D ili E.
(2)
Svjetska organizacija za zdravlje životinja (OIE) nedavno je preispitala vrste akvatičnih životinja koje su prijemljive na više bolesti navedenih u Kodeksu OIE-a o zdravlju akvatičnih životinja (3).
Neke od tih bolesti navedene su i u tablici u Prilogu Provedbenoj uredbi (EU) 2018/1882.
U skladu s člankom 8. stavkom 3. točkom (a) i člankom 8. stavkom 4. točkom (b) Uredbe (EU) 2016/429, koji se odnose na dodavanje vrsta ili skupina vrsta na taj popis i njihovo uklanjanje s tog popisa, te kako bi se postigla primjerena razina usklađenosti sa standardima OIE-a, Komisija bi trebala preispitati popis vrsta i skupina vrsta koje su prijemljive na bolesti akvatičnih životinja, koji je utvrđen u tablici u Prilogu Provedbenoj uredbi (EU) 2018/1882, kako bi se osiguralo da je on u skladu s najnovijim znanstvenim saznanjima.
(3)
Komisija je stoga provela preispitivanje vrsta prijemljivih na bolesti akvatičnih životinja navedenih u tablici u Prilogu Provedbenoj uredbi (EU) 2018/1882.
To je preispitivanje provedeno u skladu sa znanstvenim saznanjima koja su dostavili Referentni laboratorij Europske unije za bolesti riba i rakova i Referentni laboratorij Europske unije za bolesti mekušaca (referentni laboratoriji EU-a), koji su proveli sustavnu procjenu prijemljivih vrsta za bolesti akvatičnih životinja kategorija A, C i E (procjena).
U procjeni je uzeta u obzir metodologija utvrđena u poglavlju 1.5.
Kodeksa OIE-a o zdravlju akvatičnih životinja.
(4)
Po dovršetku procjene referentni laboratoriji EU-a izvijestili su koje su vrste prijemljive na bolesti kategorije A epizootsku hematopoetsku nekrozu, infekciju s Mikrocytos mackini, infekciju s Perkinsus marinus, infekciju virusom taurskog sindroma i infekciju virusom žute glave rakova, bolesti kategorije C virusnu hemoragijsku septikemiju, zaraznu hematopoetsku nekrozu, infekciju virusom zarazne anemije lososa s delecijom visoko polimorfne regije, infekciju s Bonamia exitiosa, infekciju s Bonamia ostreae, infekciju s Marteilia refringens i infekciju virusom sindroma bijelih pjega te bolest kategorije E koi herpes virozu.
(1) SL L 84, 31.3.2016., str. 1.
(2) Provedbena uredba Komisije (EU) 2018/1882 оd 3. prosinca 2018.
o primjeni određenih pravila za sprečavanje i suzbijanje bolesti na kategorije bolesti s popisa i o utvrđivanju popisa vrsta i skupina vrsta koje predstavljaju znatan rizik za širenje tih bolesti s popisa (SL L 308, 4.12.2018., str. 21.).
(3) Kodeks OIE-a o zdravlju akvatičnih životinja (2021.).